[{"text_idx": "#000003", "text": "Pa\u0308rimuskultuuri o\u0303petamine on kodumaa-armastuse o\u0303petamine"}, {"text_idx": "#000005", "text": "\u201eEesti riik vo\u0303iks pa\u0308rimuskultuuri o\u0303petamist rohkem toetada \u2013 koolitada pa\u0308rimuskultuuri o\u0303petajaid ja ta\u0308iustada kooliprogrammi,\u201d leiab Maavalla Koja liige Ahto Kaasik."}, {"text_idx": "#000007", "text": "Pa\u0308rimuslikult on pa\u0308rimusharidust andnud perekond ja kogukond. Need teadmised anti lastele vanematelt po\u0303lvkondadelt edasi loomulikus keskkonnas, olgu argielutoimetusi vo\u0303i pu\u0308hadetoimingud tehes. Meie u\u0308hiskond on aga palju muutunud. Eri po\u0303lvkonnad ei ela enam koos ja saavad omavahel liiga va\u0308he suhelda. Peaaegu pole ka ku\u0308lakogukondi. Loomulikul moel antakse pa\u0308rimusharidust edasi kahjuks va\u0308ga va\u0308he. Seeto\u0303ttu lasub po\u0303hiosa pa\u0308rimushariduse jagamise vastutusest riigi ja u\u0308hiskondlikel institutsioonidel po\u0303hineval pa\u0308rimushariduse su\u0308steemil."}, {"text_idx": "#000008", "text": "Eesti pa\u0308rimuskultuuri katusorganisatsioon on folkloorino\u0303ukogu, mille juhatusse kuulun. Folkloorino\u0303ukogu korraldab ka pa\u0308rimusteemalisi loenguid ja kursuseid. Viimastel aastatel oleme mo\u0303istnud, et see to\u0308o\u0308 on nagu piisk meres. Otsime u\u0308ha uusi lektoreid, et jo\u0303uda rohkemate inimesteni, kuid ikkagi ei saa enamik inimesi, seejuures suur osa lapsi, sellest osa. Meil on ku\u0308ll ka noorteu\u0308hendus, aga ka see on piisk meres."}, {"text_idx": "#000009", "text": "Kuna pa\u0308rimuskultuur on eesti rahvuskultuuri osa ning eesti kultuuri kestmine on po\u0303hiseaduse kohaselt Eesti riigi eesma\u0308rk ja mo\u0303te, siis peaks riik otsima vo\u0303imalusi pa\u0308rimuskultuuri o\u0303petamist praegusest rohkem toetada. Konkreetselt vo\u0303iks see ta\u0308hendada, et tekiks riigi tellimus pa\u0308rimuskultuuri o\u0303petajatele, riik peaks hakkama neid koolitama. Riik peaks tellima pa\u0308rimuskultuuri o\u0303petamiseks ka o\u0303ppematerjale \u2013 nii u\u0308ldiseid kui ka paikkondlikke, mis on na\u0308iteks mo\u0303eldud konkreetse maakonna o\u0303pilastele kohaliku pa\u0308rimuskultuuri tundmao\u0303ppimiseks."}, {"text_idx": "#000010", "text": "Praegu saab pa\u0308rimuskultuuri o\u0303petada fakultatiivselt, kui jagub huvilisi. Pa\u0308rimuskultuuri teadmised on aga Eesti riigi ja rahvuse kestmaja\u0308a\u0308mise mo\u0303ttes u\u0308ks otsustavaid asju. Meil vo\u0303ivad olla va\u0308ga hea riigikaitse, majandus ja haridussu\u0308steem, aga kui me ei anna o\u0303pilastele edasi teadmisi oma rahvuslikust identiteedist, pa\u0308rimusest, va\u0308a\u0308rtushinnangutest, siis riik po\u0303hiseaduse mo\u0303istes ennast ei o\u0303igusta."}, {"text_idx": "#000011", "text": "Mo\u0303ni aasta tagasi oli Eesti keskaja perioodi ka\u0308sitlevas ajalooo\u0303pikus meie vaimse pa\u0308randi kohta vaid kaks lauset, mis andsid teada, et kuna eestlased olid va\u0308ga paiksed, uskusid nad, et mujal maailmas elavad saba ja sarvedega inimesed. See on skandaalne. Eesti kirjandusmuuseumis on meie vaimset pa\u0308randit talletatud u\u0308le miljoni leheku\u0308lje, mis on vaid riismed meie pa\u0308rimuskultuurist. Kirjandusmuuseumis on to\u0308o\u0308tanud aastaku\u0308mneid palju folkloriste, kes uurivad rahvapa\u0308rimust, see aga ei ole jo\u0303udnud koolio\u0303pikutesse. Teadmised ja arusaam rahvapa\u0308rimuse va\u0308a\u0308rtusest ei ole jo\u0303udnud avalikkuseni, nii nagu peaks."}, {"text_idx": "#000012", "text": "Mida peaks noor pa\u0308rimuskultuuri kohta koolis omandama?"}, {"text_idx": "#000013", "text": "U\u0308ldiselt va\u0308ljendades peaks gu\u0308mnaasiumi lo\u0303petanud noor tundma meie pa\u0308rimuskultuuri olulisemaid teemasid. Po\u0303hiteadmised vo\u0303iks saada regilaulust, rahvamuusikast, miks mitte ka rahvatantsust, kohapa\u0308rimusest, perepa\u0308rimusest, loodususundist ... Noor peaks oskama ka ise neid viljeleda ja edasi kanda, mo\u0303istma nende ta\u0308hendust ja va\u0308a\u0308rtust ning olema selle ko\u0303ige u\u0308le va\u0308ga uhke. Eesma\u0308rk pole kuivalt teadmisi anda, vaid eelko\u0303ige peaksid teadmised andma noortele eneseuhkuse oma rahvuse, kultuuri ja ajaloo u\u0308le. Sellist eneseuhkust on praegu va\u0308he."}, {"text_idx": "#000014", "text": "Eestis leidub va\u0308ga tublisid entusiastlikke o\u0303petajaid, kes o\u0303petavad pa\u0308rimuskultuuri nii ha\u0308sti, kui oskavad. Kuid neid on liiga va\u0308he. O\u0303ppematerjali va\u0308ljato\u0308o\u0308tamisest ei piisa, on vaja koolitada juurde palju pa\u0308devaid o\u0303petajaid, kes pa\u0308rimuskultuurist vaimustuksid ning suudaksid vaimustada ja nakatada uhkuse pisikuga ka oma o\u0303pilasi."}, {"text_idx": "#000015", "text": "Kui palju vo\u0303iks tutvustada vanu kombeid ja tavasid?"}, {"text_idx": "#000016", "text": "Vo\u0303iks tutvustada na\u0308iteks eluringi ta\u0308htpa\u0308evi. Inimesed su\u0308nnivad, abielluvad ja surevad ning on meie valik, kuidas me neid su\u0308ndmusi ta\u0308histame. Mina puutun pidevalt kokku inimestega, kes tahavad teada, kuidas meie rahva kombel midagi teha ja milliseid tavasid ja\u0308rgida. Folkloorino\u0303ukogu on sellega palju tegelenud, na\u0308iteks pulmatavandit tutvustades. Noor, kes lo\u0303petab kooli, vo\u0303iks teada, millised on meie po\u0303lised nimepanekutavad \u2013kui laps su\u0308nnib, siis kuidas nime valida ja panna. Kui abiellutakse, siis mis on pulmade mo\u0303te ja ta\u0308hendus, millised on po\u0303hilised pulmatavad ja miks tuleb neid ja\u0308rgida. Kui inimene sureb, siis kuidas teda a\u0308ra saata, kui on soov esivanemate kombel ka\u0308ituda."}, {"text_idx": "#000019", "text": "Kohapa\u0308rimust on talletatud va\u0308ga palju, aga noorema po\u0303lvkonnani jo\u0303uab seda va\u0308ga va\u0308he. See ta\u0308hendab, et noorema po\u0303lvkonnani ei jo\u0303ua meie maa lugu. Olgu see u\u0308ksikute ku\u0308lade vo\u0303i talude, kivide, puude vo\u0303i laiemalt Eestimaa lugu. Nad ei o\u0303pi seda kooli ajal tundma. Sellest, mida ei tunta, ei saa ka hoolida, seda ei saa armastada. Pa\u0308rimuskultuuri o\u0303petamine on kodumaa-armastuse o\u0303petamine. See peaks olema isamaalise kasvatuse u\u0308ks alustalasid. Me ei kaitse oma kodu ega na\u0308ita isamaa-armastust ainult pu\u0308sside ja paraadiga, vaid ka palju muuga."}, {"text_idx": "#000023", "text": "2 kommentaari teemale \u201cPa\u0308rimuskultuuri o\u0303petamine on kodumaa-armastuse o\u0303petamine\u201d"}, {"text_idx": "#000025", "text": "Nimelt, rohkem konkreetset eestlust, elamist eesti moodi, siis taltub ka vo\u0303o\u0303raviha ja -hirm. Kuidas pa\u0308rimuskultuuri noorteni viia? Ta\u0308napa\u0308evaste vahenditega. Filmide, digitaalsete ma\u0308ngude abil kasvo\u0303i."}]